**projektas**

**reg. Nr. T-61**

**2.20. darbotvarkės klausimas**

**Pasvalio rajono savivaldybės taryba**

**Sprendimas**

**Dėl Pasvalio rajono savivaldybės tarybos 2020 m. rugpjūčio 26 d. sprendimo Nr. T1-141 „Dėl turto PERDAVIMO PASVALIO Lėvens pagrindinei mokyklai“ pakeitimo**

2023 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Pasvalio rajono savivaldybės taryba nusprendžia:

Pakeisti Pasvalio rajono savivaldybės tarybos 2020 m. rugpjūčio 26 d. sprendimą Nr. T1-141 „Dėl turto perdavimo Pasvalio Lėvens pagrindinei mokyklai“ (su visais aktualiais pakeitimais) (toliau – Sprendimas):

1. Papildyti Sprendimą 3 punktu:

„3. Perduoti Pasvalio Lėvens pagrindinei mokyklai pagal panaudos sutartį laikinai neatlygintinai valdyti ir naudotis valstybei nuosavybės teise priklausantį Pasvalio rajono savivaldybės patikėjimo teise valdomą ilgalaikį materialųjį turtą – mokyklinį autobusą „Mercedes-Benz Sprinter 311“ (inventorinis Nr. 120600004, identifikavimo Nr. WDB9036631R688917, valstybinis Nr. AFC 840, įsigijimo metai – 2004), kurio pradinė vertė – 26 868,63 Eur, likutinė vertė 2023 m. vasario 28 d. – 0,00 Eur, jos nuostatuose numatytai veiklai vykdyti.“

2. Papildyti Sprendimą 4 punktu:

„4. Įgalioti Pasvalio rajono savivaldybės administracijos direktorių pasirašyti šio sprendimo 3 punkte nurodyto turto panaudos sutarties pakeitimą bei perdavimo ir priėmimo akto pakeitimą.“

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus specialistė

Živilė Kripaitienė

2023-03-07

Suderinta DVS Nr. RTS-62

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio rajono savivaldybės tarybos 2020 m. rugpjūčio 26 d. sprendimo Nr. T1-141 „Dėl turto PERDAVIMO PASVALIO Lėvens pagrindinei mokyklai“ pakeitimo**

2023-03-07

Pasvalys

**1. Sprendimo projekto rengimo pagrindas.**

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, valstybei nuosavybės teise priklausantis turtas Vyriausybės nutarimais perduodamas valdyti, naudoti ir disponuoti juo patikėjimo teise savivaldybei. Kitoms savivaldybės biudžetinėms įstaigoms jis perduodamas savivaldybės tarybos sprendimais laikinai valdyti ir naudoti pagal panaudos sutartis.

**2. Sprendimo projekto tikslai ir uždaviniai.**

 Sprendimo projekte nurodytas turtas – mokyklinis autobusas „Mercedes-Benz Sprinter 311“ 2020 m. gegužės 12 d. panaudos sutartimi Nr. ASR-134 buvo perduotas Pasvalio rajono Daujėnų pagrindinei mokyklai. Reorganizavus Pasvalio rajono Daujėnų pagrindinę mokyklą, mokyklinis autobusas nebuvo perduotas Pasvalio Lėvens pagrindinei mokyklai.

Atsižvelgiant į 2023 m. vasario 24 d. Pasvalio Lėvens pagrindinės mokyklos raštą Nr. SD-62 „Prašymas dėl panaudos sutarties sudarymo“, Savivaldybės tarybai siūloma perduoti Pasvalio Lėvens pagrindinei mokyklai mokyklinį autobusą „Mercedes-Benz Sprinter 311“ laikinai valdyti ir naudoti pagal panaudos sutartį. 2020 m. gegužės 12 d. Panaudos sutartis Nr. ASR-134 būtų keičiama, nurodant panaudos gavėju – Pasvalio Lėvens pagrindinę mokyklą bei pasirašomas pakeistas priėmimo–perdavimo aktas.

 **3. Kokios siūlomos naujos teisinio reguliavimo nuostatos ir kokių rezultatų laukiama.**

 Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**5. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus specialistė Živilė Kripaitienė